ରାସମୁସ୍ସେନ ମସ୍ତିସ୍କପ୍ରଦାହ

ରାସମୁସ୍ସେନ ମସ୍ତିସ୍କପ୍ରଦାହ  ହେଉଛି ଏକ ମସ୍ତିଷ୍କ ରୋଗ ଯାହା ଫଳରେ  ବାତ, ଶରୀରର ଗୋଟିଏ ପାର୍ଶରେ ଦୁର୍ବଳତା ଏବଂ ବୌଦ୍ଧିକ ଅସୁବିଧା ଦେଖାଯାଏ । ଏହି ବାତ ପ୍ରାୟ ସ୍ଥାନୀୟ, ବାରମ୍ବାର ଏବଂ ସାଂଘାତିକ ଅଟେ । ଏହା ସାଧାରଣତ ୮ରୁ ୧୨ ମାସ ମଧ୍ୟରେ ଖରାପ  ଦିଗକୁ ଯାଏ ଯାହା ପରେ ଏହା ସ୍ଥିର ହୋଇପାରେ ।  ଲୋକମାନେ ପ୍ରାୟ କ୍ରନିକ ବା ଦୀର୍ଘକାଳୀନ ସମସ୍ୟାରେ ରହିଥା’ନ୍ତି, ଯେଉଁଥିରେ ଡିମେନ୍ସିଆ କିମ୍ବା ମସ୍ତିଷ୍କ ଆଟ୍ରୋଫି ହୋଇପାରେ । 

ଏହି ରୋଗର କାରଣ ଅସ୍ପଷ୍ଟ ଯଦିଓ ଅଟୋଇମ୍ୟୁନ ରୋଗ ହୋଇପାରେ କିମ୍ବା ସଂକ୍ରମଣଦ୍ୱାରା ଟ୍ରିଗର ହୋଇପାରେ । ଅନ୍ତର୍ନିହିତ କାର୍ଯ୍ୟବିଧିରେ ମସ୍ତିଷ୍କର ଦୀର୍ଘକାଳୀନ ପ୍ରଦାହ ଅନ୍ତର୍ଭୁକ୍ତ ଥାଏ । ସାଧାରଣତ ମସ୍ତିଷ୍କର କେବଳ ଗୋଟିଏ ପାର୍ଶ୍ୱ ପ୍ରଭାବିତ ହୁଏ । ଲକ୍ଷଣ, ଇଇଜି (EEG), ଏବଂ ଏମାଅରଆଇ (MRI) ଉପରେ ନିର୍ଣ୍ଣୟ କରେ ।

ବାତନିରୋଧୀ ବା ଆଣ୍ଟି-ଏପିଲିପ୍ଟିକ ଔଷଧ ବ୍ୟବହାର କରାଯାଇପାରେ କିନ୍ତୁ ସେଗୁଡିକ ଏତେ ପ୍ରଭାବଶାଳୀ ନୁହେଁ। ଅନ୍ୟାନ୍ୟ ଔଷଧ ମଧ୍ୟରେ କର୍ଟିକୋଷ୍ଟିରଏଡ, ଶିରାଭ୍ୟନ୍ତର ଇମ୍ୟୁନୋଗ୍ଲୋବୁଲିନ, କିମ୍ବା ଟାକ୍ରୋଲିମସ୍ ଔଷଧ ଦେଲେ ଉପଶମ ହୋଇପାରେ । ଅର୍ଦ୍ଧ ମସ୍ତିଷ୍କ ବା ହେମିସଫେରେକ୍ଟୋମି ଅସ୍ତ୍ରୋପଚାର କଲେ ବାତ ମାରିବା ବନ୍ଦ ହୋଇପାରେ । ଅନ୍ୟାନ୍ୟ ବିକଳ୍ପ ମଧ୍ୟରେ ଟ୍ରାନ୍ସକ୍ରାନିଆଲ୍ ଉତ୍ତେଜନା ଏବଂ ଭେଗସ୍ ସ୍ନାୟୁ ଉତ୍ତେଜିତ କଲେ ଉପକାର ହୋଇପାରେ ।

ରାସମୁସ୍ସେନ ମସ୍ତିସ୍କପ୍ରଦାହ ଏକ ବିରଳ ରୋଗ ଯାହା ବର୍ଷକୁ ପ୍ରାୟ ୨.୫ ନିୟୁତ ପିଲାଙ୍କ ମଧ୍ୟରୁ ଜଣକୁ ହୋଇଥାଏ ।  ସାଧାରଣତଃ ୨ରୁ ୧୦ ବର୍ଷ ବୟସର ପିଲାମାନଙ୍କଠାରେ ଆରମ୍ଭ ହୁଏ; ଯଦିଓ ଏହା ଅନ୍ୟ ବୟସରେ ମଧ୍ୟ ହୋଇପାରେ ।  ଏହାକୁ ପ୍ରଥମେ ୧୯୮୫ ମସିହାରେ ଥିଓଡୋର ରାସମୁସ୍ସେନ ବର୍ଣ୍ଣନା କରିଥିଲେ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki